Krimska pokrajinska vlada
<s>Krimska pokrajinska vlada () je bila privremena vlada koja je od 1918. do 1919. godine, na kraju Prvog svjetskog i tokom Ruskog građanskog rata upravljala Krimom, prvo kao klijent Njemačkog Carstva, a neko vrijeme kao de facto nezavisna država.</s><s>Osnovana je nekoliko mjeseci nakon što su u proljeće 1918. njemačke trupe okupirale Krim i likvidirale Sovjetsku Socijalističku Republiku Tavridu.</s><s>Na čelo vlade je postavljen Macej (Sulejman) Suljkevič, bivši ruski carski general za koga se vjerovalo da će zbog svog lipsko-tatarskog porijekla na stranu Nijemaca pridobiti srodno krimsko-tatarsko stanovništvo.</s><s>Susjedna Ukrajina, sa kojom je, također kao njemački klijent, upravljao Pavlo Skoropadski, je Krim smatrala dijelom svoga teritorija, ali je Suljkevič to odbio priznati; dvije strane su tokom jeseni 1918. godine, međutim, otpočeli pregovore o stvaranju određenih državnopravnih odnosa.</s><s>Međutim, sve je te planove poremetila kapitulacija Njemačke, odnosno povlačenje njenih snaga.</s><s>Suljkevič je zbog svoje pro-njemačke politike postao izuzetno nepopularan među lokalnim stanovništvom, te je zamijenjen sa novim premijerom, Solomonom Krimom, liberalnim kadetskim političarom jevrejskog porijekla.</s><s>Krimova nova vlada, međutim, nije uspjela ostvariti dobre odnose sa Antonom Denjikinom, vođom ruskog bjelogardjeskog pokreta oko koga su se, uz podršku Antante, počele okupljati antisovjetske snage u južnim dijelovima bivšeg Ruskog Carstva.</s><s>To ju je značajno oslabilo, te je u proljeće 1919. godine brzo pala pod udarom Crvene armije koja je zauzela Krim i osnovala Krimsku Sovjetsku Socijalističku Republiku.</s><s>Kada su Sovjeti ponovno nakratko protjerani, Krim je došao pod vlast Denjkinove tzv. Južnoruske vlade.</s>

<s>Historija Rusije
Historija Ukrajine</s>

